  Руслан Нуриахметов Майя Бывальцева 6-8 толшоре Ижкарын следж-хоккеен шудонъя «Кубок Калашникова» усьтэм огъяросси ӵошатсконъёс (0+) ортчозы. Турнире 7-21 аресъем хоккеистъёс пыриськозы. Со сярысь Удмуртиысь тӧролэн но кивалтэтлэн пресс-службазы ивортӥз. Ижкаре Альметьевскысь, Казанысь, Москваысь, Нижний Новгородысь, Оренбургысь, Санкт-Петербургысь, Саратовысь, Уфаысь, Ханты-Мансийскысь командаосты возьмало. Ӵошатсконъёсты Россиысь адаптивной хоккейя федеациен кылдытэм команда но «Удмуртия» клубысь пиослэн командазы куспын нюръяськон усьтоз. Котькуд нунал «Олимпиец» катокын быдэн кык пумиськонъёс луозы. Шудонъёс учкисьёстэк но санитарной куронъёсты чакласа ортчозы. Шудонъёс вискын пинал хоккеистъёс понна «Удмуртия» клубысь Россилэн паралимпи сборноезлэн ёзчиосыз ммастер-классъс ортчытозы. Турнирез радъяны но ортчытыны коньдон ӟечлэсьтонъя «САФМАР» фонд висъяз. Тегъёс: Спорт Следж-хоккей Ижкар пиналъёс Удмуртия  